尖沙咀廣東道去百樂酒店!的士嫌路程短拒載網公審 網民反應兩極
的士司機服務不時引來討論,日前就有乘客大呻遇到的士拒載事件,指當時她在廣東道的士站,因為「迫於無奈」才會選坐的士,惟告知司機目的地後便遭對方拒載,故揶揄「好客之道?」事件引來網民熱議,有人批評的士司機拒載,「畀錢搭的士都要講明原因,都唔知乜嘢世界」;亦有人覺得樓主「阻人搵食」,「自知路程短就唔好截站頭車係香港人常識嚟」,認為樓主應「通氣」或將心比己,選擇乘坐其他的士。
該乘客於4月1日在facebook群組「
」上傳1張圖片,顯示她當時正身處尖沙咀廣東道的的士站,她不滿地指控圖中的士司機,聽到她是前往百樂酒店後便拒載。她表示當時是「迫於無奈」才會選擇乘搭的士,故諷刺對方舉動「好客之道?」根據網上地圖顯示,若然由尖沙咀廣東道的士站前往百樂酒店,經由梳士巴利道行駛,只需要約5分鐘車程,相信該司機嫌路程偏短,所以拒絕載客。
事件引來網民兩派討論,有人批評的士司機「揀客」舉動,「界錢搭的士都要講明原因,都唔知乜嘢世界」、「搭的士變咗攞苦嚟辛」、「你唔係OnX到問咗先上車掛」、「坐的士一嘢開門,坐低先講去邊㗎嘛」、「畀我上車的話,唔去就報警」。不過有留言指出「大部分尖沙咀搵食的士佬都係笠住枝旗,較低半隻窗,唔係(去)機場嘅就叫你搵第部」,又或者「你唔講去邊唔會開門」。
惟有人覺得樓主不應「阻人搵食」,「短程唔會去的士站」、「排緊頭位喎,人哋都真係花咗時間去等嘅」、「將心比己,自知路程短就唔好截站頭車係香港人常識嚟。條廣東道咁多的士係要搞人?你都幾低質」。不過其他人就反駁,「揸得的士預咗短程」、「排得站就預咗,佢唔排咪無事」、「一般乘客點知的士喺站頭唔載短途客?法例客許?真係唔知邊個低質」,故有網民貼出的士投訴表格連結,建議樓主舉報對方。
(FB「車cam L(香港群組)」)